ג'אנלואיג'י דונארומה

ג'אנלואיג'י דונארומה (באיטלקית: Gianluigi Donnarumma; נולד ב-25 בפברואר 1999 בקסטלמארה די סטביה שבאיטליה) הוא כדורגלן איטלקי, המשחק בעמדת השוער בפריז סן ז'רמן ונבחרת איטליה. דונארומה גדל במחלקת הנוער של קלאב נאפולי. ב-2013 דונארומה עבר למחלקת הנוער של מילאן ולקראת עונת 2015/2016 הועלה לסגל הקבוצה הבוגרת כשוער שלישי על ידי המאמן סינישה מיכאילוביץ'. הוא לקח חלק במשחקי קדם העונה של מילאן בסין בחודש יולי 2015, בו פגשה מילאן את אינטר ואת ריאל מדריד במסגרת גביע האלופות הבינלאומי 2015, טורניר קדם עונה. ב-30 ביולי 2015 הוא שיחק במשחק נגד ריאל מדריד, כשהחליף את דייגו לופס בדקה ה-72. הוא שמר על רשת נקייה, אך היה אחד משני שחקני מילאן שהחטיאו בדו-קרב בעיטות העונשין, בו ניצחה ריאל מדריד בתוצאה 9–10. ב-25 באוקטובר 2015 ערך דונארומה את הופעת הבכורה הרשמית שלו, כשפתח בהרכב ושיחק 90 דקות בניצחון הליגה 2-1 נגד ססואולו. הוא שיחק במקומו של דייגו לופס לאחר שלושה משחקים ללא ניצחון, והפך לשוער הצעיר ביותר שפותח בהרכב בהיסטוריה של הכדורגל האיטלקי, כשהוא בן 16 ו-8 חודשים. הופעתו זיכתה אותו בתשבחות, והמאמן סינישה מיכאילוביץ' והשוער הראשון דייגו לופס הגדירו אותו כעתיד של הכדורגל האיטלקי. שלושה ימים לאחר מכן שמר דונארומה לראשונה על רשת נקייה, בניצחון 0–1 על קייבו ורונה. מאז זכה דונארומה להתייחסות רבה ותשבחות בשל ביצועיו בגיל כה צעיר. בסוף חודש אוקטובר 2015 אמר עליו כריסטיאן אביאטי, שוערה של מילאן: "למעט מאוד אנשים יש איכות כזו בגיל 16. אלוהים הסתכל עליו מלמעלה ואמר: 'אתה צריך להיות שוער'". סינישה מיכאילוביץ' ביקש מהתקשורת לנהוג בזהירות כלפי השוער הצעיר והסביר כי דונארומה צעיר מדי מכדי להישפט כשוער מן המניין. נשיא אקדמית הנוער של מילאן, פיליפו גאלי, התראיין ללה גזטה דלו ספורט ואמר כי דונארומה הוא "כישרון עצום שצפוי לו עתיד מזהיר". בשנת 2015 הופיע ברשימת 100 הכדורגלנים הצעירים הטובים בעולם שנולדו לאחר שנת 1994 על ידי דון בלון. בעונת 2020/2021 זכה בתואר שוער העונה בסרייה א' לאחר ששמר על רשת נקייה ב-14 משחקים, ועזר למילאן לסיים במקום השני. ב-14 ביולי 2021 חתם דונארומה בפריז סן ז'רמן מליגת העל הצרפתית עד 2026. ב-31 ביולי 2022 זכה דונארומה עם קבוצתו בסופרקאפ הצרפתי לאחר ניצחון 4-0 על נאנט באצטדיון בלומפילד. ב-1 בספטמבר 2016 ערך דונארומה את הופעת הבכורה שלו בנבחרת איטליה, כשהחליף את ג'אנלואיג'י בופון בפתיחת המחצית השנייה בהפסד 1–3 לנבחרת צרפת במשחק ידידות. דונארומה מחזיק שיא של 11 משחקים רצופים בהם שמר על רשת נקייה במדי בנבחרת איטליה, שיא אותו הוא חולק עם שוער העבר דינו זוף.[דרוש מקור] ביולי 2021 זכה עם נבחרת איטליה ביורו 2020, ואף זכה בתואר השחקן המצטיין של הטורניר, לאחר שעצר את הבעיטה האחרונה בדו-קרב הפנדלים המכריע. זו הפעם הראשונה ששוער זוכה בתואר השחקן המצטיין בטורניר. מילאן הסופר קאפ האיטלקי: 2016 פריז סן ז'רמן אליפות צרפת: 2021/2022, 2022/2023, 2023/2024 גביע האלופות הצרפתי: 2022, 2023 נבחרת איטליה אליפות אירופה: 2020 אישיים הרכב העונה בליגה האיטלקית: 2019/2020 השוער המצטיין של הסרייה א': 2020/2021 השוער הטוב בעולם מטעם IFFHS:‏ 2021 קבוצת השנה העולמית מטעם IFFHS:‏ 2021 השחקן המצטיין ביורו: 2020 נבחרת היורו: 2020 גביע יאשין: 2021 עיטורים אביר במסדר ההצטיינות של הרפובליקה של איטליה: 2021 מדיה וקבצים בנושא ג'אנלואיג'י דונארומה בוויקישיתוף ג'אנלואיג'י דונארומה, ברשת החברתית פייסבוק ג'אנלואיג'י דונארומה, ברשת החברתית אקס (טוויטר) ג'אנלואיג'י דונארומה, ברשת החברתית אינסטגרם ג'אנלואיג'י דונארומה, באתר Transfermarkt ג'אנלואיג'י דונארומה, באתר Soccerway ג'אנלואיג'י דונארומה, באתר BDFutbol ג'אנלואיג'י דונארומה, באתר WorldFootball.net ג'אנלואיג'י דונארומה, באתר National Football Teams ג'אנלואיג'י דונארומה, באתר FootballDatabase.eu ג'אנלואיג'י דונארומה, באתר ESPN UEFA.com, Gianluigi Donnarumma named EURO 2020 Player of the Tournament, UEFA.com, ‏11 ביולי 2021 (באנגלית) Italy hero Donnarumma named Euro 2020 Player of the Tournament | Goal.com, www.goal.com